open-index/open-wikipedia-markdown huggingface dataset:
Husmannssommer

**Husmannssommer**, også kjent som **fattigmanns&shy;sommer** (på engelsk kjent som **Indian summer**) er en uvanlig varm periode, med temperaturer over 20 ℃, som kommer etter en periode av kjølig vær i høstens innledning. Begrepet brukes også generelt om en varm høst.

På mange språk, blant annet tysk og finsk, er det kjent som «gammelkvinnes sommer» (tysk: *Altweibersommer*).

På norsk ble *indian summer* vanlig «først langt ut på 1900-tallet». «Uttrykket er frå USA, dokumentert første gong i 1778 og brukt om gode haustdagar på austkysten; dagar like varme og skinande som dagane lenger i sørvest, som på den tida framleis var indianarterritorium», ifølge Sylfest Lomheim.

Uttrykket *indian summer* kommer muligens av at de nordamerikanske indianerne pleide gå på bisonjakt om det var en varm og solrik høst. 

## Referanser
Salisylsyre

**Salisylsyre** (ortohydroksybenzosyre) er en meget lokalirriterende syre, som kun kan brukes utvortes. Derfor er forskjellige derivater utviklet til innvortes bruk. Disse utgjøres av to klasser, estere av salisylsyre og salisylatestere av organiske syrer. Dessuten anvendes salisylsyresalter. Det mest kjente derivat er acetylsalisylsyre.

Salisylsyre har fått sitt navn etter pil (*Salix*), som har et naturlig innhold av denne syren, og hvorfra man første gang isolerte den. Av samme grunn har avkok av pilebark vært brukt i den folkelige medisin.

Salisylater virker generelt via deres innhold av salisylsyre. Det utvikles stadig nye salisylater.

## Plantehormon
Salisylsyre (SA) er et plantehormon og bidrar både i plantenes utvikling, fotosyntese, transpirasjon, ioneopptak og transport. SA fungerer også i plantens forsvarsmekanismer mot skadedyr og sykdommer.
Game Informer

***Game Informer*** (ofte forkortet til ***GI***) er et amerikansk videospillmagasin som utgis hver måned og inneholder artikler, nyheter, strategier og anmeldelser av populære videospill og spillkonsoller. Det ble grunnlagt i august 1991 og har nesten tre millioner abonnenter, ifølge Andrew Reiner. Per det første kvartalet av 2007 er magasinet listet som det 23. største magasinet og er i dag rangert blant de topp fire bladene som er rettet mot menn i aldersgruppen 18 til 34 år.

## Referanser


## Eksterne lenker
*
GameRankings

**GameRankings** var en nettside eid av CBS Interactive som samlet videospillomtaler fra andre nettsider og kombinerer dem for å finne en gjennomsnittspoengsum for hvert spill. Det ble lagt ned i 2019.

## Referanser


## Eksterne lenker
*
Øyvind Bjørnson

**Øyvind Bjørnson** (født 1. januar 1950 i Haugesund, død 3. desember 2007 i Bergen) var en norsk historiker. Bjørnson ble cand.philol. i 1979 og dr.philos. i 1987 ved Historisk institutt ved Universitetet i Bergen. Der ble han også ansatt som professor. Bjørnson var særlig opptatt av sosialhistorie og arbeiderbevegelsens historie og utgav blant annet *Arbeiderbevegelsens historie i Norge (bd. II): På Klassekampens grunn (1900–1920)*, *100 år for bedre arbeidsmiljø (Arbeidstilsynets historie)*, *Gruva – Litlabøsamfunnet gjennom 100 år* og *Haugesund 1914–1950: Dei trødde sjøen.* 

Bjørnson mente sjøl at hans viktigste verk var hans bind av Arbeiderbevegelsens historie. Hans kolleger i Bergen skriver i et minneord over Bjørnson at han her «sammenfattet sin historieforståelse i en bred framstilling av arbeiderne, arbeidet og arbeidslivet i Norge i de første tiårene av 1900-tallet». 

Øyvind Bjørnson var født og oppvokst i Haugesund.

## Eksterne lenker

* Minneord
Breidablikktunet (Arendal)

**Breidablikktunet** (1–7, 2–8) er en kommunal vei på Eydehavn i Arendal kommune, Aust-Agder.

Veien går fra Else Hagens vei til veis ende. Veien er 80 meter lang.

## Referanser
Gonzojournalistikk

**Gonzojournalistikk** er en journalistisk stilretning som er skrevet subjektivt, og som ofte inkluderer reporteren som en del av historien gjennom en førstepersons fortellerstil med spontane og private opplevelser av hendelsene som det rapporteres om. Stilen beskrives også som rølpejournalistikk eller villmannsjournalistikk.

Stilen blander ofte faktisk og oppdiktede elementer for å forsterke et underliggende budskap og for å engasjere leseren. Ordet *Gonzo* ble første gang brukt i 1970 av Bill Cardoso i *Boston Sunday Globe* for å beskrive artikkelen *The Kentucky Derby Is Decadent and Depraved* av Hunter S. Thompson, som senere populariserte stilretningen. Uttrykket har senere også blitt brukt om andre kunstneriske bestrebelser. Ordet kan komme av irsk om den som holder seg oppreist lengst i et fylleslag, det kan eventuelt komme av et italiensk ord for «naiv».

Bruken av *gonzo*-begrepet er omstridt. Herbert Mitgang i *New York Times* mener det er kun Hunter S. Thompson som skrev denne formen for journalistikk. Thompsons stil er beskrevet om impresjonistisk, rock'n roll og som opplevelsesjournalistikk. Boken *Fear and loathing in Las Vegas* er et viktig eksempel. Andre har en bredere definisjon hvor det hevdes at gonzojournalistikk er en subjektiv rølpejournalistikk, hvor historien fortelles gjennom hvordan forfatteren/journalisten oppfatter verden.

Norske Herman Willis omtales som gonzojournalist. Aschehoug betalte i 1997 Willis for å dekke den norske valgkampen og resultatet var boken *Kvalmende og hjerterått*.

## Referanser
Arne Borgstrøm

**Arne Borgstrøm** (født 1959) er en norsk tidligere langdistanse elitesvømmer. Han satte 79 norske rekorder til sammen på kort- og langbane og han deltok under Sommer-OL 1976 og Sommer-OL 1984. Han mottok  kongepokalen i 1977, 1978, 1980, 1982 og 1984.

## Meritter
* 74 NM-gull (47 i frisvømming, 25 i medley og 2 i brystsvømming)
* Nr 4 på 400 m fri i EM 1981
* Nr 6 på 400 m medley i VM 1982

### OL-meritter
* Nr 11 på 400 m medley i 1984
* Nr 13 på 400 m fri i 1984
* Nr 14 på 200 m medley i 1984
* Nr 22 på 400 m fri i 1976
* Deltok på det norske stafettlaget som ble nr 10 på 4 x 200 m fri i 1976

### Medaljer i norske mesterskap

## Norske rekorder satt av Arne Borgstrøm
### Langbane
#### [[norgesrekordhistorikk på 200 m fri|200 m fri]]

#### [[norgesrekordhistorikk på 400 m fri|400 m fri]]

#### [[norgesrekordhistorikk på 800 m fri|800 m fri]]

#### [[norgesrekordhistorikk på 1500 m fri|1500 m fri]]

#### [[norgesrekordhistorikk på 200 m medley|200 m medley]]

#### [[norgesrekordhistorikk på 400 m medley|400 m medley]]

### Kortbane

#### [[norgesrekordhistorikk på 200 m fri|200 m fri]]

#### [[norgesrekordhistorikk på 400 m fri|400 m fri]]

#### [[norgesrekordhistorikk på 800 m fri|800 m fri]]

#### [[norgesrekordhistorikk på 1500 m fri|1500 m fri]]

#### [[norgesrekordhistorikk på 200 m rygg|200 m rygg]]

#### [[norgesrekordhistorikk på 200 m medley|200 m medley]]

#### [[norgesrekordhistorikk på 400 m medley|400 m medley]]

## Eksterne lenker
* 
* Norges svømmeforbund
Finlands president

**Finlands president** er valgt av folket i direkte valg. Presidenten styrer landets utenrikspolitikk, og er øverstkommanderende for de finske militære styrkene. Hen samarbeider med landets regjering, som utvelges i henhold til parlamentarismens prinsipper. Landets statsminister er presidentens stedfortreder.

Presidentens rolle og embetsutøvelse er beskrevet i den finske grunnloven fra 2000. Presidenten velges for en periode av seks år, og kan gjenvelges én gang. Presidenten tiltrer på den første dagen i måneden, i måneden etter valget. Siden 1994 skjer valget som direkte valg. Dersom en kandidat får mer enn 50&nbsp;% av stemmene i første valgomgang, er valget avgjort. Dersom ingen får absolutt flertall, går de to kandidatene med størst oppslutning videre til en ny valgomgang.

Presidenten har embetsresidens i Presidentpalasset ved Salutorget i Helsingfors sentrum. Embetsboligen Talludden ligger i Mejlans bydel nordvest for sentrum. Ekudden, som var embetsbolig fra 1940 til 1981, er i dag et museum over tidligere president Urho Kekkonen. Slottet Gullranda, som ligger vest for Nådendal, er presidentens feriested.

## Se også
* Finlands historie

## Eksterne lenker
*
West Coast Riot

**West Coast Riot** er en svensk punk/hardcore punk-musikkfestival som ble arrangert første gang 26. juni 2008 i Frihamnen, Göteborg. Festivalen hadde 10800 besøkende 2008, og 8900 besøkende 2009.

Det er samme gjelder her som på Metaltown Festivalen, altså aldersgrense 13 år, tilrettelagt for rullestolbrukere, og Røde Kors befinner seg under arrangementet.

## Band
### 2010
* A Day To Remember
* Bad Religion
* Dropkick Murphys
* Invasionen
* Jello Biafra and The Guantanamo School of Medicine
* Rise Against
* Flogging Molly
* Dillinger Escape Plan
* The Get Up Kids
* Hot Water Music
* A Day To Remember
* Sista Sekunden
* Invasionen
* Bruket

### 2009
* The Aggrolites
* The Bouncing Souls
* Durango Riot
* Face To Face
* The Gaslight Anthem
* Gogol Bordello
* The Knockouts
* Lesra
* The Living End
* No Use For A Name
* Parkway Drive
* Pennywise
* Raised Fist
* Sick of It All
* Social Distortion
* Suicidal Tendencies
* Vicious Irene

### 2008
* Bad Religion
* Comeback Kid
* De Lyckliga Kompisarna
* Flogging Molly
* High Hats
* Lagwagon
* Millencolin
* Moderat Likvidation
* Neverstore
* No Fun At All
* NOFX
* Randy
* Sista Sekunden
* Splitside
* Tiger Army
* Tysta Mari
* The Used
* The Brother Grim Side Show
* The Junkyard.se Mobile Jump Ramp.

## Referanser


## Eksterne lenker
*
Ålands geografi

**[[Åland]]** ligger strategisk plassert ved innseilingen til Stockholm og Bottenvika i nærheten av Finskebukta. Øygruppen består av rundt 300 beboelige øyer, hvorav rundt 60 er bebodd. I tillegg er det cirka 6&nbsp;000 skjær og øde steinøyer. Overflaten på øyene består stort sett av stein, der det er jord er det kun et tynt lag. Det tøffe klimaet gjør det dessuten vanskelig å drive jordbruk på øyene. 

Den totale landmassen til Åland er på 1&nbsp;512 km², og 90 % av befolkningen bor på Fasta Åland, som er den største av øyene. Denne er på 1&nbsp;010 km², mer enn 70 % av Ålands totale landareal, og strekker seg 50 km fra nord til sør og 45 km fra øst til vest.

## Ålands kommuner

Åland består av 16 kommuner, tilsvarende de gamle kirkesognene. Åland har således unngått den kommunesammenslåingsprosessen som har gått gjennom hele Norden de siste 40-50 årene. Den minste kommunen, Sottunga har 127 innbyggere, mens hovedstaden Mariehamn er den største med 10 780 innbyggere.

Mariehamn er også Ålands eneste by. Befolkningsmessig er den Ålands største kommune, men arealmessig er det den minste. Omkring 41 % av landets innbyggere bor i Mariehamn. Byen er hovedinnfartsåren til Åland med fergeanløp fra Sverige og Finland, og skipsfarten har vært en forutsetning for turismens sterke vekst. Byen er også sentrum for politikk og næringsliv. Byens busser er gratis og de går til alle kommuner på fast-Åland

Mariehamn ble grunnlagt 21. februar 1861, den gang Åland og resten av Finland var en del av Russland. Byen er oppkalt etter hustruen til tsar Aleksander II av Russland, Maria Aleksandrovna.

### Bykommune
*Mariehamn

### Landsbygdskommuner
*Jomala
*Hammarland
*Eckerö
*Finström
*Geta
*Saltvik
*Sund
*Lemland
*Lumparland

### Skjægårdskommuner
*Vårdö
*Kumlinge
*Brändö
*Sottunga
*Föglö
*Kökar

### Forvaltning
Åland har et vidtrekkende indre selvstyre og ledet av et folkevalgt *landsting* med 30 representanter og en *landsskapsregering* med syv medlemmer.

## Eksterne lenker
Operasjon Company

**Operasjon Company** var kodenavnet på sabotasjeaksjonen mot Arendal Smelteverk på Eydehavn under andre verdenskrig.

## Bakgrunn
Det var opplyst til de allierte av smelteverkets tidligere konsulent at Arendal Smelteverk var viktig for tyskernes rustningsindustri, og de allierte besluttet å sette en stopper for produksjonen på fabrikkanlegget på Eydehavn.

## Aksjonen
Den 12. november 1943 fløy Kompani Linge-medlemmene Birger Rasmussen, Edvard Tallaksen og Armand Trønnes fra England mot Norge. De hoppet ut i fallskjerm over Aust-Agder, hvor målet var å sprenge transformatorene ved Arendal Smelteverk. De landet ved Flatenfoss kraftstasjon og tok seg derfra til fots mot Eydehavn. De lå flere dager i skogen ved smelteverket og rekognoserte på anlegget.

Lørdag 20. november 1943 klippet de seg gjennom nettinggjerdene, sagde seg igjennom en dør og kom seg inn i transformatorstasjonen. De overfalt vakten og satte plastisk sprengstoff og brannbomber på alle 5 generatorene. De brukte 10 minutters tennblyanter, og de kom seg til Neskil bro før eksplosivene gikk av. Eksplosivene startet brann med nesten 100 meter høye flammer, og generatorene ble totalskadet. Det tok brannvesenet 6 timer å få kontroll over brannen. Sabotørene returnerte til dropplassen, og ble der i to uker før de gikk til fots til Drangedal og tok toget videre til Oslo. Aksjonen var ytterst vellykket og ingen ble drept i aksjonen.

Smelteverket hadde et transformatoranlegg i reserve, som var lagret i Oslo. Det ble hentet, men det tok såpass lang tid at det ble ikke prøvet ut før i april 1944. Under prøving kortsluttet anlegget, og det måtte sendes tilbake til Oslo for reparasjon. Det er ikke kjent om det ble utøvd sabotasje, men under normale forhold skulle ikke en slik kortslutning skje. Anlegget ble så ødelagt i en brann på Per Kures verksted, og nytt anlegg ble bestilt fra Sverige. Anlegget ble ikke levert før etter krigens slutt, høsten 1945. Fordi driften ved smelteverket lå nede valgte ledelsen å finne diverse arbeid for å holde arbeiderne i arbeid, for å hindre tvangsutskriving fra tyskerne. Dette tok hardt på økonomien til bedriften, og regnskapet for 1944 var på 700&nbsp;000 NOK, og i 1945 hele 1&nbsp;200&nbsp;000 NOK.

## Referanser


## Litteratur
* Birger Dannevig: *Arendalsregionens krigshistorie. Arendalsregionen og dens handelsflåte 1939–1945*, 1985, ISBN 8299131308
* Erling Jensen, Ragnar Ulstein: *Kompani Linge*, 1948, ISBN 9788205377578

## Eksterne lenker
* 
* Eydehavnportalen
* Dokumentar om aksjonen
* Daria.no
Luis Herrera

**Luis Alberto «Lucho» Herrera** (født 4. mai 1961 i Fusagasugá i Colombia) er en tidligere syklist, og var den første colombianer som vant en etappe i Tour de France. Hans beste resultat var sammenlagtseieren i Vuelta a España i 1987, dessuten vant han etappeløpet Dauphiné Libéré i både 1988 og 1991 samt etappeløpet Vuelta a Colombia i 1985, 1986 og 1988.

Herrera er mest kjent for å være den ene av kun to syklister som har vunnet klatretrøya i alle de tre store etappeløpene (Grand Tours), den andre er Federico Bahamontes.

## Utvalgte resultater
;1984
: 17. etappe i Tour de France
;1985
: Klatretrøya i Tour de France
: 11. og 14. etape i Tour de France
;1987
: Sammenlagt i Vuelta a España, samt klatretrøya.
:Klatretrøya i Tour de France, samt nr. 5 sammenlagt.
;1988
: Sammenlagt i Dauphiné Libéré
:Sammenlagt nr. 6 i Tour de France
;1989
: Klatretrøya i Giro d'Italia
;1991
: Sammenlagt i Dauphiné Libéré
:Klatretrøya i Vuelta a España

## Referanser


## Eksterne lenker
*
Prestkona

**Prestkona**, eller **Prestkonetinden**, er et fjell på Engeløya i Steigen kommune i Nordland. Det har en høyde på 646 meter over havet og er det nest høyeste fjellet på Engeløya, etter Trohornet (649 moh).

## Referanser
Björg Bjarnadóttir

**Björg Bjarnadóttir** (født 28. januar 1987 på Akureyri, Island) er en islandsk fotballspiller.

Hun har vært bosatt i Norge siden 1999. Som barn og ungdom spilte hun fotball i klubbene ÍBV, Þór, KA Akureyri, Austrått IL og Figgjo IL. Bjarnadottir begynte å spille for Sviland i 1999, og skiftet klubb høsten 2004 da hun begynte å spille for Klepp IL i Toppserien. Senere vekslet hun mellom Sviland og Klepp frem til 2011. I 2011 og 2012 spilte hun for Sola. I 2014 gikk hun tilbake til Sviland, og forble der frem til hun i 2018 meldte overgang til Lura IL.

Hun har også spilt for ulike ungdomslandslag for Island.

## Familie
Hennes bror Birkir Bjarnason er også fotballspiller. Han har spilt for Viking FK i Tippeligaen, og fra 2012 har han spilt for ulike utenlandske fotballklubber.

## Referanser


## Eksterne lenker
* Spillerprofil på Norges Fotballforbunds nettsider. Besøkt 4. april 2021.
Hundvik

**Hundvik** eller **Hunvik** er ei bygd som ligger ved Hundvikfjorden i Stad kommune. Bygda har veiforbindelse fra Nordfjordeid over Hundvikfjellet. 

Hundvik fikk veiforbindelse først på 1970-tallet. Tidligere måtte beboerne gå over fjellet til Hundseidet eller bruke båt for å komme til Nordfjordeid. 

Motstandsbevegelsen lagret våpen i Hundvik under andre verdenskrig. Tyskerne oppdaget dette og iverksatte aksjoner. 

Det er i dag under 200 etterkommere fra gårdene i Hundvik. Da det er under 500 bærere av slektsnavnet Hunvik er det etter norsk lov et beskyttet slektsnavn.

Hundsvik var tidligere et trafikknutepunkt på postveien mellom Bergen og Trondheim. 

## Referanser
Fossanåsen Senter

**Fossanåsen Senter AS** var tidligere et norsk senter for rusmiddelavhengige beliggende i Rollag kommune, Buskerud. Fossanåsen Senter AS ble etablert i 2007.

Stedet er i dag hotell og serveringssted, og drives av Fossanåsen Eiendom AS

Det hadde 31 plasser for avrusning og i tillegg behandling. Tilbudet inkluderte dessuten par, mødre, og i tillegg fengselsinnsatte som har rusproblemer.

Fossanåsen Senter AS var spesialister på rusmiddelavhengige som har psykologiske tilleggslidelser. Audhild Lønne (daglig leder) og Rita Lund var initiativtakere til Fossanåsen Senter AS.

## Eksterne lenker
*
De Havilland DH 60 Moth

**de Havilland DH 60 Moth** var et skole- og treningsfly som ble bygget av de Havilland  i en ti-års periode fra 1925.  Det ble også bygget på lisens i Canada, Australia, Frankrike, Finland og Norge. Det ble bygget i mer enn 1&nbsp;600 eksemplarer. 

Flyet var en forminsket utgave av fabrikkens DH 51 som bare var blitt bygget i tre eksemplarer. 

DH 60 Moth ble bygget med forskjellige motorer og fikk navn etter motoren **Hermes Moth**,  **Genet Moth**, **Gipsy Moth** , **Cirrus Moth** og **Moth Major**. Moth-navnet ble så populært at Geoffrey de Havilland valgte å beholde det på senere modeller, som f.&nbsp;eks Tiger Moth

Den første de Havilland Moth fløy den 22. februar 1925. Det var et attraktivt fly og prisen var overkommelig for mange, i 1929 kostet en Moth 650 britiske pund og ble ofte valgt av flyklubber som etterhvert ble stiftet. 

Flyet ble brukt i et antall rekordflyvninger. Den britiske kvinnelige flypioneren Amy Johnson fløy sin Moth (G-AAAH «Jason») 17&nbsp;700 km til Australia. En annen av datidens britiske flypionerer, Jean Batten benyttet en Gipsy Moth i sine flyvninger til India og Australia og tilbake.
 
De første Moth som ble bygget hadde vinger som kunde foldes inn langs skroget for å spare lagringsplass i f.eks en hangar.

## Varianter av flytypen
*DH.60 Moth Cirrus I:	1925-26, to prototyper og  31 fly produsert.
*DH.60 Moth Cirrus II:	1926-27, 32 fly produsert.
*DH.60 Genet Moth:	        1927, seks fly produsert for Air Ministry.
*DH.60X Moth Cirrus III:	fra 1928: 338 fly produsert.
*DH.60G Gipsy Moth:	fra 1928, 565 fly produsert av deHavilland, lisensproduksjon 40 i Frankrike, 18 i USA, 32 i Australia.
*DH.60M (Metal) Moth:	fra 1928, 536 produsert av de Havilland i England og 40 i Canada, lisensproduksjon 161 i USA, 10 i Norge.
*DH.60G Ill Moth:	        1932, 47 produsert.
*DH.60G III Moth Major:	fra 1934, en prototype og 96 fly produsert.
*DH.60T Moth Trainer:	fra 1931, to prototyper og 47 fly produsert.

## Flytypen i Norge
DH 60 ble bygget på lisens ved Kjeller Flyfabrikk. I perioden 1928 til 1940 ble det bygget 10 DH. 60 for Hærens Flygevåpen, som i tillegg kjøpte tre fra fabrikken i England.

## Andre lisensbygde Moth
Moth ble bygget på lisens av den finske flyfabrikken «Valtion lentokonetehdas», som bygde til sammen 21 fly hvorav 18 til det finske flyvåpen. Flyene ble brukt vinterkrigen.

## Spesifikasjoner (DH 60G Gipsy Moth)

* Besetning = To, (flyger og passasjer eller elev)  
* Lengde = 7,29 m
* Vingespenn = 9,14 m
* Høyde = 2,68 m
* Vingeflate = 22.6 m²
* Vekt uten last = 417 kg
* Vekt, lastet = 794 kg
* Motor = de Havilland Gipsy 4-sylindret Rekkemotor 100 hk 
* Toppfart = 169 km/t
* Marsjfart = 137 km/t

## Referanser


## Eksterne lenker
* de Havilland D.H.60 Moth
Design og arkitektur Norge

**Stiftelsen Design og arkitektur Norge** (**DOGA**), tidligere *Norsk design- og arkitektursenter*, er en norsk stiftelse som ble etablert 1. mai 2014 da Norsk Form og Norsk Designråd fusjonerte.

DOGA skal fremme forståelse for, kunnskap om og bruk av design og arkitektur fra et nærings- og samfunnsmessig perspektiv. Stiftelsen skal fremme kvalitet og nytenking ved bruk av design og arkitektur for utvikling av omgivelser, produkter og tjenester.

DOGA deler ut DOGA-merket for design og arkitektur, DOGA-merket nykommer, Jacobprisen og Innovasjonsprisen for universell utforming.

## Om bygningen
Hausmannsgate 16 ble reist i 1898 etter arkitektkonkurranse som transformatorstasjon for Oslo elektrisitetsverk og står oppført på Byantikvarens gule liste over bevaringsverdige bygninger. I tidsrommet 2003–2005 ble huset ombygget til DogA, nasjonalt senter for arkitektur og design, samt kontor og boligkompleks. Arkitektene bak ombyggingen var Jensen & Skodvin Arkitektkontor og A38 arkitekter as. For dette arbeidet har det mottatt Statens byggeskikkpris 2006, Cityprisen 2007 og Olavsrosa 2007.

Eiendommen består av flere bygningsvolumer
* 1898 Norges eldste elektriske stasjon
* 1912 Tilbygg etter tegninger av arkitektene Thv. Astrup og I.O. Hjorth/C.F. Linthoe
* 1947 Trafostasjonen ned mot Akerselva oppført etter tegninger av arkitekt Chr. Astrup

## Referanser


## Eksterne lenker
*
Diggnation

***Diggnation*** var en ukentlig video- og lyd-podkast som tok for seg ukens toppnyheter på nyhetssiden digg.com. Programmet ble produsert av Revision3 og ledet av digg.com-grunnleggeren Kevin Rose og Alex Albrecht, også kjent for podkasten *[[The Totally Rad Show]]*. *Diggnation* hadde rundt  visninger ukentlig. Første episode ble lagt ut 1. juli 2005 og podkasten ble offisielt avsluttet med et liveshow den 18. januar 2012. 

## Referanser


## Eksterne lenker
*
Kevin Rose

**Robert Kevin Rose** (født 21. februar 1977 i California i USA) er grunnleggeren av websiden digg.com samt vert for den populære lyd og videopodcasten Diggnation. Han er tidligere kjent for å ha jobbet på TechTVs TV-serie kalt The Screen Savers.

## Referanser


## Eksterne lenker
* 
* 
* 
* Digg.com
Malcolm McDowell

**Malcolm McDowell**, egentlig **Malcolm John Taylor**, (født 13. juni 1943 i Leeds, Yorkshire i England) er en engelsk skuespiller. Han er onkel til Alexander Siddig.

Malcolm McDowell var en lovende skuespiller tidlig på 1970-tallet med hovedroller i filmer som *[[A Clockwork Orange]]* og *[[O Lucky Man!]]*. McDowell hovedrolle som Alex de Large i *A Clockwork Orange* har imidlertid overskygget mye av hans senere arbeider.

## Filmografi (utvalg)

## Referanser


## Eksterne lenker
* 
*
Flatenfoss kraftstasjon

**Flatenfoss kraftstasjon** er eid av Arendal Fossekompani og ligger i Åmli kommune i Arendalsvassdraget.

Det er et elvekraftverk som utnytter et fall på 10 meter. Nidelva er oppdemt på stedet.

Installert effekt er 12,6 MW fra to kaplanturbiner. Årsproduksjon er 67,9 GWh.

Fram til Januar 2026 var dette oppført hos NVE som to separate kraftverk, Flatenfoss 2 og Flatenfoss 3. Men det normale er at flere stasjoner på samme vannfall er oppført som ett kraftverk.

## Flatenfoss kraftstasjon 1
Flatenfoss kraftstasjon 1 kom i drift i 1927; den er nå nedlagt. Stasjonen hadde ett horisontalt aggregat med dobbel francisturbin. Vanninntaket var fra Nidelva; det er bygget som dam og har kapasitet på 58 m3/s. Normal årsproduksjon var 27 GWh. Installert effekt var 4.5 MW.

## Flatenfoss 2 kraftstasjon
Bygget i 1981. Installert effekt er 5,5 MW fra en horisontal kaplanturbin. Årsproduksjon er 35 GWh.

## Flatenfoss 3 kraftstasjon
Bygget i 2009 vegg i vegg med #2. Installert effekt er 7,1 MW fra en vertikal kaplanturbin. Årsproduksjon er 45 GWh.

## Referanser


## Kilder
* 
* NVE vannkraftdatabase
* Arendals Fossekompani
Orrdalsklint

**Orrdalsklint**  er det høyeste punktet på Åland med sine 129 moh. Orrdalsklint ligger i Saltviks kommun på øya Fasta Åland. De høyeste delene av Åland, Orrdalsklint og Långbergen, som også befinner seg i Saltvik, begynte å stige opp fra Yoldiahavet for cirka 10 000 år siden.

## Referanser
Peter Phillips

**Peter Mark Andrew Phillips** (født 1977) er den eneste sønnen til prinsesse Anne av Storbritannia og hennes første ektemann Mark Phillips. Han er det eldste barnebarnet til dronning Elisabeth II og Philip, hertug av Edinburgh. 

Phillips har ikke kongelige titler, men han er nummer 18 i arvefølgen til den britiske tronen. Døtrene Savannah og Isla står på de neste plassene på arvefølgelisten. 

Etter å ha avlagt eksamen ved universitetet i 2000 begynte han å jobbe for Jaguar og siden for WilliamsF1. Mens han jobbet for WilliamsF1 i Canada i 2003 møtte han Autumn Kelly. Paret giftet seg i St. George's Chapel i Windsor Castle i 2008. Phillips holder en lav profil i media og har ingen kongelige plikter. Han har arbeidet for Royal Bank of Scotland.

## Barn
### Savannah
Savannah Anne Kathleen Phillips (født 29. desember 2010) er datter av Peter og Autumn Phillips og det første oldebarnet til dronning Elisabeth II. Hun er nummer 19 i arvefølgen til den britiske tronen.

Savannah Phillips ble født på Gloucestershire Royal Hospital i Gloucester i England og døpt 23. april 2011 i Holy Cross kirke i Gloucester.

Fordi hennes mor er canadisk har Savannah Phillips dobbelt statsborgerskap. Hun er således den første canadier i arvefølgen til den britiske tronen.

### Isla
Isla Elizabeth Phillips er parets andre datter (født 29. mars 2012).

## Referanser
Malerens atelier (Courbet)

«**[[Malerens atelier (Courbet)|Malerens atelier]]**» er et maleri av den franske kunstneren Gustave Courbet. Bildet er malt i 1855, og dets fulle tittel er «Malerens atelier: En virkelig allegori som beskriver syv år av mitt kunstneriske (og moralske) liv» (*[[fransk]]: L’Atelier du peintre. Allégorie Réelle déterminant une phase de sept années de ma vie artistique (et morale)*). 

Bildet fremstiller Courbet selv sittende med pensler og palett, foran et landskapsmaleri på et staffeli. Han er omgitt av ulike figurer: en naken kvinne, en liten gutt med en hund, og to menneskegrupper på hver side av sentrum som delvis befinner seg i skyggene. Figurene er allegoriske representasjoner av elementer som har påvirket Courbets kunstneriske og politiske utvikling.

Til venstre i bildet fremstilles mennesker fra alle sosiale skikt i samfunnet, med Napoleon III i forgrunnen, sittende midt imot Courbet og fremstilt som en tyv i forkledning. En hodeskalle over en avis henviser til kritikerne som hadde ignorert Courbet og realismen, og på gulvet ligger restene etter den romantiske kunsten i form av en gitar og en bredbremmet hatt. Bortgjemt i skyggene bak lerretet skimtes en aktmodell i klassisk positur, som symboliserer den akademiske kunsttradisjonen som Courbet foraktet. I bildets sentrum arbeider Courbet på et landskapsmaleri med motiv fra hans hjemby Ornans, mens han blir iakttatt av uskylden (den lille gutten) og sannheten (den nakne kvinnen), som begge interessert betrakter kunstnerens verk. I gruppen til høyre ser vi kunstnerens venner og meningsfeller, som forfatterne George Sand og Charles Baudelaire, Champfleury, og anarkisten Pierre-Joseph Proudhon.

«Malerens atelier» var fra Courbets side ment både som et angrep på Napoleon IIIs totalitære regime, og som en kritikk av Salongutstillingen som den dominerende institusjonen i samtidens kunstliv. Dette er også noe av grunnen til maleriets monumentale størrelse – bildet er nesten seks meter bredt. Courbet ville stille ut «Malerens atelier» på Verdensutstillingen i Paris i 1855, men bildet ble refusert av juryen. Courbet fikk da bygget en egen utstillingspaviljong vis-à-vis den offisielle utstillingshallen for å presentere maleriet for publikum. Denne handlingen blir sett på som foregripende for den senere Salon des refusés, som igjen blir ansett å være den europeiske avantgardens fødsel i kunsthistorisk sammenheng.

«Malerens atelier» sies å være inspirert av Velázquez' maleri «Las Meninas», og bildet inspirerte i sin tur noen av Edouard Manets tidlige arbeider.

## Referanser


## Eksterne lenker
* Musee d'Orsays omtale av bildet
Terrorangrepet i Bagdad 28. juli 2008

**Terrorangrepet i Bagdad 28. juli 2008** skjedde da tre kvinnelige selvmordsbombere sprengte seg selv blant muslimske pilegrimer i Bagdad, hovedstaden i Irak. 

## Bakgrunn
I 2006 og 2007, var konflikten mellom forskjellige religiøse og politiske grupper i Irak på sitt verste, og Bagdad og andre irakiske byer ble da ofte rammet av ulike terrorangrep.

Mahdi-militsens opprør 2008 ble avsluttet 10. mai, med en våpenhvile-avtale mellom partene. Siden den dagen har det vært relativt rolig i Bagdad.

## Angrepet
Selvmordsbombere sprengte seg selv like etter hverandre på et tidspunkt da sjiamuslimske pilegrimer var på vei til Kadhamiya-moskeen i Bagdad. Alle de tre angrepene ble, etter det irakisk politi opplyste om, utført av kvinnelige selvmordsbombere. De tre eksplosjonene skjedde i Karrada-distriktet, et distrikt som de mange pilegrimene passerer på vei til moskeen.

### Skader
20 ble drept og mellom 43 og 72 ble meldt såret av angrepene.

## Ansvar
Ingen tok på seg ansvaret, men den sunnimuslimske terrorgruppen al-Qaida har ofte angrepet sjiamuslimske pilegrimer som deltar i religiøse høytider.

## Se også
* Terrorangrepene i Bagdad 1. februar 2008
* Terrorangrepet i Bagdad 6. mars 2008
* Terrorangrepet i Bagdad 1. mai 2008
* Terrorangrepet i Bagdad 17. juni 2008

## Referanser


## Eksterne lenker
* BBC News: Iraq suicide blasts cause carnage
NRK Sport

**NRK Sport** er et merkenavn for sport produsert av sportsavdelingen i NRK. Merkenavnet brukes på de fleste riksdekkende sportssendinger på fjernsyn, radio og nye medier. NRK Sport produseres både i Norge og i utlandet. NRK Sport er også en radiokanal, som kun sender sport.

## Priser og nominasjoner
En rekke av NRK Sportens produksjoner har blitt nominert til Gullruten. Fire av avdelingens tidligere medarbeidere har mottatt hedersprisen under Gullruten: Arne Scheie, Kjell Kristian Rike, Jon Herwig Carlsen og Karen-Marie Ellefsen. I tillegg har to av produksjonene vunnet pris for best grafikk/vignett.

## Referanser


## Eksterne lenker
* NRK Sport
* NRK Sport direkte nettradio
Gaute Losnegård

**Gaute Losnegård** (født 1970) er en norsk historiker og faglitterær forfatter.

Han hadde sin debut i 1996 med ungdomslagsboken *Fyr det gode og væne i livet*. Senere har han skrevet tolv lokalhistoriske og kulturhistoriske bøker, som for eksempel *Død og pine* (som handler om Hetle-saken), *Dalsfjord-boka: frå Gaularfjorden til Bulandet* (sammen med Henning Rivedal og Rolf Losnegård), *Ingolfr – norsk-islandsk hopehav 870&ndash;1536*, *Riddarane av Losna*,  *Peter Andreas Blix – i strid for vern og vekst* og en bygdebok for Jondal kommune i tre bind.

I 2008 utkom boken *Norsk rutebilhistorie* på Skald forlag.

Losnegård er bosatt i Holmedal i Askvoll kommune.

## Bibliografi
* *Fyr det gode og væne i livet. Holmedal Ungdomslag 1896-1996*, sakprosa (1996)
* *Dalsfjordboka – frå Gaularfjellet til Bulandet*, medforfatter, sakprosa, Skald forlag (1999)
* *60 år under lupen. Forskerforeningen ved Universitetet i Bergen*, medforfatter, sakprosa (1999)
* *Ordet er fritt. Studentersamfunnet i Bergen 1934-99*, medforfatter, sakprosa (2000)
* *Peter Andreas Blix – i strid for vern og vekst*. Selja Forlag/Skald Forlag, sakprosa (2001)
* *Jondal kommune. Gards- og slektssoge*. Bind 1 og 2 (2003)
* *Riddarane av Losna *, sakprosa, Selja (2003)
* *Ingólfr. Norsk-islandsk hopehav 870-1536*, Selja (2005)
* *Jondal kommune. Allmennsoge. Frå øksehogg til tastetrykk* (2006)
* *Død og pine. Justismordet Hetlesaka*, Selja (2006)
* *Norsk rutebilhistorie*, Skald forlag (2008)
* *Glade studenterdager. Bergensstudentenes historie 1948-1965*, medforfatter, Bodoni (2009)
* *Havfolk og fjordfolk bind I. Allmennsoge for Askvoll* (2011)
* *Havfolk og fjordfolk bind II. Allmennsoge for Askvoll* (2011)
* *Historia om Flora. 1. Før byen kom – tida fram til 1860*, Selja (2012)
* *Norske ulykker og katastrofar*, Skald forlag (2013)
* *Ordet er fritt. Studentersamfunnet i Bergen* 1934-2014 (2014)
* *Stend. Kultursentrum gjennom to tusenår*, Skald forlag (2016)
* *Historia om Flora 2. Bymann og fiskarbonde 1860 – 1945*, Selja (2016)
* *Vendt mot havet : 1945-2017*, Selja (2017)
* *Historia om Flora 1-3*, Selja (2017)

## Kilder
*Presentasjon av Gaute Losnegård i Forfatterkatalogen på Forfattersentrums nettsider
Amaia Piedra

**Amaia Piedra** (født 2. juni 1972 i Bilbao) er en tidligere spansk friidrettsutøver.

Hun endte på niendeplass på 3000 meter under VM innendørs i 2003 i Birmingham, på ny personlig rekord 8:59.76.

IAAF utestengte Piedra fra juni 2005 til juni 2007, etter en positiv dopingtest på EPO.

## Referanser


## Eksterne lenker
*
Jupp Heynckes

**Josef** «**Jupp**» **Heynckes** (født 1945) er en tysk tidligere fotballtrener og tidligere fotballspiller.

Han spilte det meste av karrieren for Borussia Mönchengladbach. Han var med på å vinne Bundesliga fire ganger, cupen én gang og UEFA-cupen en gang. Som landslagsspiller for  var han med på å vinne EM 1972 og VM 1974.

Han har vært trener for blant annet Borussia Mönchengladbach, Bayern München og Real Madrid.

## Karriere som spiller
Heynckes spilte 385 kamper i Bundesliga og scoret 220 mål. Per juli 2008 ligger han på tredjeplass på scoringsstatistikken, bak Gerd Müller (365 mål) og Klaus Fischer (268).

Han debuterte for Borussia Mönchengladbach i 1964 i andre divisjon, året etter rykket de opp i Bundesliga. Han ble der i to år til, før han gikk til Hannover 96, der han spilte i tre år. Han returnerte til Mönchengladbach i 1970, og ble der til han la opp som spiller i 1978. I denne perioden vant han fire mesterskap (1971, 1975, 1976 og 1977), cupen i 1973 og UEFA-cupen i 1975.

### Landslagskarrieren
Heynckes spilte 39 landskamper for Tyskland og scoret 14 mål. Han spilte finalen i EM 1972, da Tyskland slo  3-0. Han var også med i troppen som vant VM 1974 på hjemmebane, men han spilte bare en omgang i løpet av hele turneringen.

## Trenerkarrieren
Etter at han la opp som spiller, var han trener for Borussia Mönchengladbach i åtte år, der han etterfulgte Udo Lattek. Fra 1987 til 1991 trente han Bayern München, og vant to tyske mesterskap (1989 og 1990).

Etter at han gikk til Eintracht Frankfurt i sesongen 1994-95, satte han ut trioen Anthony Yeboah, Jay-Jay Okocha og Maurizio Gaudino fra laget, som rykket ned. Etter dette hadde han opphold i klubbene CD Tenerife, Athletic Bilbao og Real Madrid (1997–98). Der feiret han sin største triumf, da klubben kunne heve Mesterligatroféet for første gang på 32 år. Etter sesongslutt gikk han til SL Benfica før han returnerte til Athletic Bilbao.

Heynckes gjorde et comeback i Bundesliga i sesongen 2003/04, da han tok over Schalke 04, men kontrakten ble opphevet i september 2004.

I mai 2006 ble han ansatt som ny trener i Borussia Mönchengladbach, og 31. januar 2007 trakk han seg fra jobben etter 14 kamper på rad uten seier. I 2009 hadde han et kort opphold som trener i Bayern München. Han var trener for Bayer Leverkusen i perioden 2009 – 2011. Igjen trener for Bayern München fra 2011. Men han la opp som trener etter å ha vunnet trippelen med Bayern München i sesongen 2012/13.

På Ballon d'Or-gallaen i januar 2014 ble Heynckes tildelt prisen som årets trener for 2013.

## Referanser


## Eksterne lenker
*
Charles Knowlton

**Charles Knowlton** (født 10. mai 1800 i Templeton, Massachusetts, død 20. februar 1850 i Winchendon, Massachusetts) var en amerikansk lege, forfatter og pionér innenfor fritenker-bevegelsen.

Hans mest kjente arbeide var en pamflett om prevensjon, *The Fruits of Philosophy, or the Private Companion of Young Married People*, som ble utgitt anonymt i 1832. Boken utkom etter hvert i 8 nye utgaver i USA. I 1877 ble boken deretter utgitt på nytt av en gruppe leger ved Harvard Medical School.

Som medisiner-student ble han dømt til to måneders fengsel for å ha gravd opp et lik i den hensikt å foreta anatomiske studier. Han fullførte sin medisinske legeutdannelse ved Dartmouth College.

I 1829 utga han en kritikk av kristendommens sosiale og politiske makt under tittelen *Elements of Modern Materialism*.

Knowlton ble gjentatte ganger utsatt for forfølgelse for sin pamflett om prevensjon, og i desember 1832 ble han arrestert og bøtelagt i Taunton, Massachusetts, og dømt til tre måneders hardt straffarbeid i *House of Correction* ved Cambridge. Etter løslatelsen ble han medlem av en fritenker-bevegelse som ble ledet av *Abner Kneeland*.

Pamfletten om prevensjon nådde sin største utbredelse på slutten av 1870-tallet, da Charles Bradlaugh og Annie Besant ble arrestert for å ha utgitt pamfletten i Storbritannia.

Knowlton ble også senere anklaget i Greenfield, Massachusetts, uten å bli dømt.

## Referanser
Tunulliarfik

**Tunulliarfik** (Eriksfjorden) er en fjord i Narsaq kommune, syd i Grønland. 

Fjorden er 60 km lang. Den skjærer gjennom "Ilimaussaq-komplekset", en geologisk interessant fjellkjede, med mange sjeldne mineraler. Bl.a. finnes bergarten "agpaittiske nefelinsyenitter", som bare finnes noen få steder i verden, og rød tugtupite her. 

Ved Tunulliarfik ligger også byen Narsaq, der fjorden bytter navn til Skovfjord.

Navnet Eriksfjord skal fjorden ifølge Eirik Raudes saga ha fått av Eirik Raude, hans boplass Brattahlíð ligger ved denne fjorden; 
:*«Han kom i land ved den jøkelen som heter Blåserk. Derfra drog han sørover for å se om det gikk an å bo der. Han var første vinteren på Eiriksøy, omtrent midt i Østre-bygd; våren etter flyttet han til Eiriksfjord og slo seg ned der.» ... «Eirik tok siden Eiriksfjord og bodde i Brattalid.» * 

Tunulliarfik ligger i den gamle norrøne bosettingen Austerbygd. 

## Referanser


## Kilder
*''Gazetteer of Greenland'' – Per Ivar Haug, UBiT (Universitetsbiblioteket i Trondheim), august 2005, ISBN 82-7113-114-1

## Eksterne lenker
* Historiske bilder
* Bilde av lovdarite
Chris Phillips (friidrettsutøver)

**Christopher Phillips** (født 24. juli 1972) er en tidligere amerikansk friidrettsutøver som konkurrerte på 110 meter hekk.

Under VM i 2003 i Paris, løp Phillips sitt raskeste løp noensinne i første forsøksheat. Tiden 13.26&nbsp;sekunder skulle vise seg å bli det raskeste løpet i karrieren. Han kom til finalen, men ble diskvalifisert for bruk av modafinil. Han slapp imidlertid med en offentlig advarsel. En måned senere, løp han inn som femte mann under IAAF World Athletics Final.

## Referanser


## Eksterne lenker
*
Justine Suissa

**Justine Suissa** er en engelsk låtskriver og sanger, best kjent for sitt samarbeid med trance-trioen Above & Beyond i gruppen OceanLab. Suissa startet sin karriere som gjestevokalist på Chicanes låt «Autumn Tactics» i 1999, og turnerte med Chicane året etter. I 2001 innledet hun et større samarbeid med Above & Beyond, da de sammen dannet gruppen Oceanlab. I tillegg til dette, har hun også medvirket med vokal på utgivelser av andre populære DJ-er, blant andre Armin van Buuren.

## Referanser


## Eksterne lenker
*
David N’Gog

**David Philippe Henri Ngog** (født 1. april 1989) er en fransk tidligere fotballspiller. Han var angrepsspiller, og har spilt på alderbestemte landslag for Frankrike.

Hans far er fra Kamerun og hans mor er fransk. Han er søskenbarn med fotballspillerne Jean-Alain Boumsong og Yannick Boumsong.

## Klubbfotball
### Liverpool
N'Gog spilte sin første kamp for Liverpool i en treningskamp borte mot Villarreal 30. juli. Han skåret sitt første mål for klubben i en treningskamp borte mot Rangers 2. august med et skudd fra 15 meter. Han debuterte i Premier League i kampen mot Aston Villa, da han kom innpå som innbytter for Fernando Torres. N'Gog skåret sitt første mål i en obligatorisk kamp i en 3–1 sier over PSV Eindhoven i gruppespillet i Mesterligaen. N'Gog fikk sin første ligakamp fra start i et bortemøte mot Portsmouth den 7. februar 2009, og erstattet en småskadet «El Niño» som startet fra benken.

I sin første kamp fra start på Anfield den 3. mars 2009, klarte han å skåre ledermålet og sitt første seriemål for Liverpool, mot Sunderland FC, i en kamp som Liverpool til slutt vant 2-0. Etter kampen fikk han ros av manager Benitez som sa:«David N'Gog er en ung spiller som er helt ny her i klubben, men du kan se at han har kvaliteter. Jeg tror at han har en stor fremtid for oss.»11. april lagde han sitt andre seriemål for klubben da han fastsatte sluttresultatet til 4-0 hjemme på Anfield mot Blackburn på en heading.

### Bolton
I løpet av sommeren 2011 på overgangsvinduets siste dag ble det klart at N'Gog var klar for Bolton Wanderers FC. Han fikk sin seriedebut for Bolton da han kom inn for Kevin Davies i 0-5 tapet hjemme mot Manchester United den 10. september 2011.

## Referanser


## Eksterne lenker
* 
*  Liverpool: Player profile for David N'Gog
*  ESPN Soccernet Player Bio 
*  Paris Saint-Germain FC Player Bio
Denis Petusjinskij

**Denis Petusjinskij** (russisk:  Денис Петушинский; født 28. juni 1967 i Irkutsk) er en tidligere friidrettsutøver, som konkurrerte i stavsprang. Han representerte Russland inntil han i 1998 gikk over til New Zealand. Fra 1992 til 1993 forbedret han seg med hele 20&nbsp;centimeter, fra 5,70 til 5,90&nbsp;meter. I 1993 ble han russisk mester, og klarte sjetteplass i VM i Stuttgart. Som newzealandsk statsborger i 1998, tok han opprinnelig sølvmedalje under Samveldelekene, men ble diskvalifisert etter en positiv dopingtest. 

## Karriere

## Referanser


## Eksterne lenker
*
Todo el poder

***Todo el poder*** er en meksikansk kriminalfilm fra 1999 regissert av Fernando Sariñana.

## Handling
Filmen handler om en dokumentarfilm-produsent, Gabriel (Demian Bichir) som ofte blir utsatt for ran i Mexico by. Etter at han ikke blir tatt seriøst hos politiet, bestemmer han seg for å undersøke hvem som står bak kriminaliteten. Sofía (Cecilia Suárez), en arbeidsløs skuespiller-aspirant, hjelper Gabriel å nøste opp et komplisert korrupsjonsnettverk som har spesialisert seg på ran.

## Skuespillere
* Demián Bichir som Gabriel
* Cecilia Suárez som Sofía Aguirre
* Luis Felipe Tovar som Eleuterio Quijano
* Ximena Sariñana som Valentina
* Rodrigo Murray som Martín
* José Carlos Rodríguez som Octavio
* Diego Luna som Esteban
* Juan Carlos Colombo som Luna
* Jorge Zárate som en drosje-sjåfør
* Carmen Salinas som Doña Cleofas
* Verónica Langer som Frida
* Claudia Lobo som Tere
* Mario Zaragoza som Cojo
* Ricardo Kleinbaum som Gabriel

## Referanser


## Eksterne lenker
*
Buzz!: Quiz TV

***Buzz!: Quiz TV*** (også kjent som **Buzz! PS3**) er et kunnskapsspill utviklet av Relentless Software og Sleepydog for PlayStation 3. Det er det sjuende spillet i *[[Buzz!]]*-serien og det første med trådløse kontrollere, brukergenerert innhold og nettspilling. *Buzz! Quiz TV* var også et av de første spillene som støttet PlayStation 3s trofésystem.

## Referanser


## Eksterne lenker
* 
* Intervju med David Amor  hos IGN
* Sleepydog Ltd
Sermilik

**Sermilik** kan referere til tre fjorder på Grønland:
*Sermilik (Ammassalik) i Ammassalik kommune
*Sermilik (Nuuk) i Nuuk kommune
*Sermilik (Paamiut) i Paamiut kommune
Banff

**Banff** er en by i provinsen Alberta i Canada. Banff er omringet av fjell og er den høyestliggende byen i Canada. Banff ligger 126 kilometer vest for Calgary og 58 kilometer øst for Lake Louise på den trans-canadiske motorveien.

Banff er en av Canadas mest populære turistdestinasjoner, kjent for det omliggende fjellandskapet og sine varme kilder. To store skianlegg ligger i nærheten av byen.

## Historie
De første innbyggerne kom til Banff i 1880-årene, etter at jernbanen fra Atlanterhavet til Stillehavet ble anlagt gjennom Bow Valley. I 1883 oppdaget tre jernbanearbeidere flere varme kilder i fjellsiden til Sulphur Mountain. To år senere ble et 26 km² stort reservat opprettet rundt de varme kildene og området ble promotert som et internasjonalt ferie- og spa-anlegg for å øke kundegrunnlaget for den nye jernbanelinjen. I 1887 ble området utvidet til 673 km² og kalt «Rocky Mountain Park». Dette regnes som en av Canadas første nasjonalparker.

Området fikk navnet Banff i 1884 etter Banffshire i Skottland, som var hjemstedet til George Stephen, en tidligere direktør i Canadian Pacific Railway.

Banff sentrum utviklet seg rundt jernbanestasjonen som et turistkontor for de tilreisende til nasjonalparken. I 1985 kom Banff nasjonalpark inn på UNESCOs liste over verdens kultur- og naturarvsteder som en av nasjonalparkene i Rocky Mountains.

## Referanser


## Eksterne lenker
* 
* Offisiell side for Banff Lake Louise Tourism
* Banffs lokalavis «Crag and Canyon»
Sermilik (Paamiut)

**Sermilik** er en fjord i Paamiut kommune, på sydvestkysten av Grønland. 

Fjorden er 50 km lang, og er kommunens lengste. I bunnen av fjorden er det en isbre som gir mange isfjell i fjorden. Man kan se både sel og knølhval her. 

## Eksterne lenker
* ''Gazetteer of Greenland'' – Per Ivar Haug, UBiT (Universitetsbiblioteket i Trondheim), august 2005,
Star Fox

er en videospillserie fra Nintendo. Det første spillet i serien er *[[Starwing]]* (1993), et fremover-scrollende 3D-rail shooter-spill. Senere oppfølgere fulgte ikke nødvendigvis samme spillopplevelse. Originalspillet var basert på *[[Star Wars]]*-serien. Helten i *Star Fox*-spillene er hovedsakelig den antropomorfe reven Fox McCloud.

## Liste over ''Star Fox''-spill

### Hovedserie
Spillene i hovedserien til *Star Fox* er utgitt av Nintendo.

# *[[Starwing]]* (1993, NES), et rail shooter-spill utviklet av Nintendo EAD og Argonaut Games
# *[[Lylat Wars]]* (1997, N64), et rail shooter-spill utviklet av Nintendo EAD
## *Star Fox 64 3D* (2011, 3DS), en gjenskapelse av *Lylat Wars* utviklet av Nintendo EAD og Q-Games
# *[[Star Fox Adventures]]* (2002, GC), et action-eventyrspill utviklet av Rare
# *[[Star Fox: Assault]]* (2005, GC), et rail shooter-spill utviklet av Namco
# *[[Star Fox Command]]* (2006, DS), et shoot 'em up-spill utviklet av Nintendo EAD og Q-Games
# *[[Star Fox Zero]]* (2016, Wii U), et rail shooter-spill utviklet av Nintendo EPD og PlatinumGames
# *[[Star Fox 2]]* (2017, SNES), et skytespill utviklet av Nintendo EAD og Argonaut Software

## Figurer fra ''Star Fox'' i andre serier.
Flere av figurene i *Star Fox*-serien har gjort opptredener i *[[Super Smash Bros.]]*-serien: Spillerne kan spille som Fox, Falco og Wolf, og kan også møte på figurer som Slippy i bakgrunnen i løpet av spillrundene.

## Notiser

## Referanser


## Eksterne lenker
*
Fannie Mae

**Federal National Mortgage Association** (**FNMA**, populært kalt **Fannie Mae**) er et (siden 1968) privateid amerikansk selskap som har rett til å gi boliglån, lånegarantier og å drive et marked forverdipapirer baser på boliglån. I juli 2008 garanterte Fannie Mae for lån på cirka 2100 milliarder dollar. 

Selskapet har sitt hovedkontor i Washington, DC.

Fannie Mae overvåkes av Office of Federal Housing Enterprise Oversight (OFHEO). Selskapet har en egen regulator og blir styrt etter bestemte lover og regler.

Selskapet ble grunnlagt i 1938 av den føderale regjeringen for å bidra til likviditet i markedet for boliglån.

Det underlige navnet dukket opp på folkemunne som forkortelse for et langt og omstendelig offisielt navn. Det er nå så innarbeidet at selskapet selv anvender det folkelige navnet.

Selskapet har to hovedvirksomheter:

1) Det omgjør boliglån til verdipapirersom blir solgt til investorer med garantier for at pengene ikke kan bli tapt.

2) Det står for oppkjøp av boliglån og verdipapirer basert på boliglån.

Selskapet har sammen med Freddie Mac skjenket eller garantert for omkring halvdelen av den samlede boliggjelden i USA på 12 billioner dollar. Denne halvdelen, mer enn 5 billioner dollar, tilsvarer om lag tredve billioner norske kroner eller femten ganger oljefondets verdi.

7. september 2008 ble Fannie Mae satt under statlig styring.  

## Se også
* Freddie Mac
## Referanser


## Eksterne lenker
*